शुगर
हाँ?
शायद तुम्हारे पैसे इमारत के बाहर गिर गए हैं।
अगर मुझसे ग़लती हुई है, तो माफ़ी चाहता हूँ।
नहीं, कोई बात नहीं।
ठीक है।
श्रीमान। हाँ, यह मेरे हैं।
तुम्हें अंग्रेज़ी आती है।
मुझे अपने काम के लिए सीखनी पड़ी।
यह काफ़ी पैसा है। मुझे बुरा लगता अगर तुम इसे खो देते।
हाँ, धन्यवाद।
शायद मुझे आपको कोई इनाम देना चाहिए।
नहीं, उसकी कोई ज़रूरत नहीं है।
पर मुझे तुमसे एक एहसान चाहिए।
मैं सोच रहा था, क्या तुमने इस लड़के को देखा है?
यह छः दिनों से लापता है। इसका नाम यूमा है।
मैंने इसे कभी नहीं देखा है।
मुझे नहीं लगता तुम सच बोल रहे हो, हिडीओ।
मेरे विचार से तुमने बहुत बड़ी ग़लती कर दी है।
तुमने यूमा के माँ-बाप को फ़िरौती का संदेश भेजा।
कोबायाशी परिवार को। पर श्री कोबायाशी यूमा के पिता नहीं हैं।
नहीं हैं।
उन्हें लगता है वह हैं, पर वह नहीं हैं।
यूमा के पिता, उसके असली पिता,
मसाकी हाशीमोतो नामक एक व्यक्ति हैं और श्री हाशीमोतो...
टोक्यो याकूज़ के एक बॉस हैं।
तो अब सवाल केवल एक है,
अब आगे क्या होगा?
मैं तुम्हें एक मौक़ा दूँगा। तुम्हें मुझे बस उस लड़के के पास लेकर जाना होगा।
जैसे ही मुझे यूमा मिल जाएगा,
उसके पिता से संपर्क करने से पहले मैं तुम्हें दो घंटे दूँगा।
उन दो घंटों में, तुम हवाई अड्डे जाकर कहीं की, किसी भी जगह की टिकट ले लेना।
बस वह टिकट किसी दूसरे देश की होनी चाहिए।
तुम जापान में कभी भी सुरक्षित नहीं रहोगे।
मुझे लोगों को चोट पहुँचाना पसंद नहीं है।
सच में नहीं है।
मुझे बस बता दो तुमने उस लड़के को कहाँ छुपाया है और हमारा सौदा अब भी बरक़रार रहेगा।
कृपया। मुझे बता दो तुमने उस लड़के को कहाँ छुपा रखा है।
माफ़ करना। तुमने अपनी मुसीबत ख़ुद बुलाई है।
कम्बख़्त सैविल रो का सूट।
तुम कौन हो?
बैठो।
यूमा।
धन्यवाद।
आपके काम आ पाना मेरे लिए सम्मान की बात थी, सर।
तुम्हें चोट लगी है।
- मैं इस पर दवा लगा लूँगा। - जैसी तुम्हारी मरज़ी।
ज़रा बाहर इंतज़ार करना।
मेरे विचार में तुम्हें अब जाना चाहिए।
मुझे लोगों को चोट पहुँचाना पसंद नहीं है। यह सच है।
मेरे योगदान दिए बिना ही दुनिया में पहले ही बहुत तक़लीफ़ है।
खोए हुए लोगों को ढूँढना।
उन्हें उनके पास वापस लाना जो उन्हें याद करते हैं।
अपने काम का वह हिस्सा मुझे पसंद है।
उसके कारण कभी-कभी होने वाली छुरेबाज़ी और सूट का ख़राब होना भी अखरता नहीं है।
यह मुश्किल काम है।
पर नियमित मिलता रहता है।
थॉमस किन्ज़ी सेवाओं के लिए अनुरोध / श्री सीगल
जॉनाथन सीगल की ओर से
लॉस एंजेलिस
आशा है, बुखार उतर जाएगा। उल्टियाँ बंद हुईं?
मेरे साथ एक ग्राहक है...
तो मुझे जाना होगा।
आपको तापमान ठीक लग रहा है, सर?
आपको चाहिए तो मैं एसी बढ़ा सकता हूँ।
मैं बहुत आराम से हूँ। धन्यवाद।
आपको अरबी आती है?
आती है। बहुत साल पहले, मैं कुछ समय दमिश्क में रहा हूँ।
जब वह बहुत बढ़िया शहर था... सारी समस्याओं से पहले।
मैं दमिश्क से ही हूँ!
तुम्हारा नाम क्या है, दोस्त?
मुन्ज़र।
मुन्ज़र,
मैंने तुम्हें तुम्हारी बेटी के बारे में बात करते हुए सुना।
यह मेरे डॉक्टर का नंबर है।
उसे फ़ोन कर लेना, ठीक है?
उसे अपनी बेटी के बारे में बताना कि वह बीमार है और उसे बता देना
कि मैंने तुम्हें फ़ोन करने के लिए कहा है। वह मदद करेगा।
ईश्वर आपका भला करे, सर। ईश्वर महान है।
बेशक।
- मैं आपका इंतज़ार करूँ? - नहीं। कोई ज़रूरत नहीं है।
पर अगर तुम मेरे बैग होटल में ले जाओगे, तो मैं आभार मानूँगा।
और अगर तुम्हारे डिस्पैचर ने पूछा, तो कह देना तुमने मुझे भी वहाँ छोड़ दिया है।
जैसी आपकी इच्छा।
- जॉन शुगर, साक्षात। - हैलो, रूबी।
हैलो। इधर आओ। कितने लंबे समय के बाद।
- हाँ। - ठीक है, ज़रा मुझे तुम्हें देखने दो।
- तुम थके लग रहे हो। - लंबा सफ़र था।
मुझे टोक्यो में एक पुराना दोस्त मिल गया।
उसने बताया उसका स्थानीय गुट टूट गया है
और उसने साल भर से बाकी सदस्यों को नहीं देखा है।
मैंने उससे कहा अगर वह जगह बदलना चाहे तो यहाँ हमारे साथ आ सकता है।
हाँ, बेशक। ठीक है। मैंने अंदर तुम्हारे लिए कुछ चीज़ें रखी हुई हैं।
- चलो फिर। - ठीक है।
मिरेम्बे, मिरेम्बे।
हैलो।
मुझे नहीं पता था तुम्हें झांसा देना इतना आसान है।
यह झांसे में आना नहीं है क्योंकि मुझे पता है यह क्या करने की कोशिश कर रही है।
अच्छी बच्ची।
- क्या है यह? - हेलेन ने भेजा है।
- कितनी प्यारी बात है। - हाँ, मुझे यक़ीन नहीं होता वह अब भी पत्र लिखती है।
मतलब, वह सच में लिखती है।
वह पुराने ज़माने की है।
- वह पुराने ज़माने की है। - धन्यवाद।
तुम्हारा स्वागत है।
तो, तुम्हारी फ़्लाइट चार घंटे पहले पहुँची?
लगभग। अँ-हँ।
तो इतना समय कहाँ लग गया?
मुझे कुछ काम करने थे।
काम?
काम।
कैसे काम?
काम जैसे काम।
जॉनाथन सीगल जैसे काम?
थॉमस किन्ज़ी, श्री सीगल का वकील।
जॉन शुगर।
स्वागत है। वह बग़ीचे में हैं।
- तुम फिर से मेरी जासूसी कर रही हो? - नहीं, मैं...
मुझे अभी थॉमस किन्ज़ी का फ़ोन आया था।
हाँ, तुम्हारे अनुबंध के बारे में,
जो कि मुझे बहुत अजीब लगा क्योंकि तीन दिन पहले जब उसने मुझे फ़ोन किया था,
मैंने उससे साफ़ कह दिया था कि तुम उपलब्ध नहीं हो।
हो सकता है।
तुमने जिन लोगों के नाम दिए थे, मैंने उनसे संपर्क किया।
उन सभी ने कहा कि तुम बहुत ईमानदार हो।
जब उनके परिवार की बात हो,
तो श्री सीगल किसी को कुछ बताना पसंद नहीं करते।
उनकी यह बेहद निजी चिंता अगर सार्वजनिक तौर पर उजागर हो गई,
तो उन्हें बहुत तक़लीफ़ होगी।
- वो रहे वह। - वो रहे वह।
जितने लगा सकते हो, उतने पौधे लगाओ। पर यहाँ थोड़ी और मिट्टी ले आओ।
बस, इतना ही काम था। धन्यवाद। धन्यवाद। मैं आभारी हूँ।
शुगर, जॉनाथन सीगल।
आपसे मिलना सम्मान की बात है, सर। मैं आपके काम का बहुत बड़ा प्रशंसक हूँ।
मैंने आपकी बनाई हर फ़िल्म देखी है।
ज़्यादातर तो, कम से कम पाँच या छः बार देखी हैं,
सिवाय "लेडी इन द शैडोज़" के।
वह मैं कितनी बार देख चुका हूँ, मुझे याद ही नहीं है।
- तुम जा सकते हो, टॉम। मैं तुम्हें बाद में बुलाऊँगा। - श्री शुगर।
धन्यवाद।
- चलें? - ज़रूर।
तो, तुम फ़िल्मों के शौक़ीन हो?
शौक़ीन? शौक़ीन तो...
बहुत हल्का शब्द है। मुझे तो जैसे फ़िल्मों की लत है।
यह मज़ाकिया नहीं है, जॉन। मेरे लिए तो नहीं।
जब कोई मुवक्किल तुमसे सीधा संपर्क करता है तो वह अपमानजनक है।
तुम मेरी ज़िम्मेदारी हो।
और उससे भी ज़रूरी बात यह कि तुम्हारा और मेरा एक समझौता था
कि टोक्यो के बाद तुम कुछ देर आराम करोगे।
जिस आराम की तुम्हें बहुत ज़रूरत है।
मैंने ऐमिली कारपेंटर से तुम्हारे बारे में बात की थी।
ऐमिली ने मुझे बताया कि तुम एक और केवल एक काम करते हो।
तुम उनके लिए लापता लोगों को
ढूँढते हो जो सतर्कता से काम करने को अहमियत देते हैं,
जैसे कि मैं।
- रूबी, वह जॉनाथन सीगल है। - मुझे परवाह नहीं वह कौन है।
एक लड़की लापता है।
उसकी पोती।
वह अब 25 साल की है पर उसके लिए वह अभी भी बच्ची ही है।
ओलिविया दो हफ़्ते से लापता है।
मेरे बेटे बर्नार्ड ने, उसने मुझे इसके बारे में कुछ ही दिन पहले बताया है।
उसे लगता है यह ओलिविया का एक और मूर्खतापूर्ण दुस्साहस है।
तुमने जो कहा था, वह मैंने टॉम के कार्यालय से तैयार करवा दिया है।
- यह उसकी तस्वीर है। - अच्छा, वह सुंदर है।
उसने यह पहले कभी किया है? ऐसे ग़ायब होना?
हाँ। पर वह इसलिए था क्योंकि कई सालों तक उसे नशे की लत थी
और वह अक्सर कई दिनों, हफ़्तों, यहाँ तक की महीनों के लिए भी ग़ायब हो जाती थी।
पर इस बार कुछ अलग है। इस बार आप चिंतित हैं। क्यों?
जब ओलिविया ऐसे ग़ायब हो जाती थी, वह तब भी मुझे फ़ोन ज़रूर करती थी।
वह हमेशा मुझे पैसों के लिए फ़ोन करती थी,
जो मैं उसे दे देता था।
और इस बार उसने आपसे संपर्क नहीं किया? कोई फ़ोन नहीं, कोई...
नहीं, इस बार कुछ अलग है।
आप आख़िरी बार ओलिविया से कब मिले थे?
लगभग एक महीना पहले। मैं उसे डिनर के लिए बाहर लेकर गया था।
हमने उसके दो साल तक नशे के बिना रहने का जश्न मनाया था।
उसे उस चीज़ पर बहुत गर्व था। मुझे उस पर गर्व था।
उस रात उसके बारे में कुछ ख़ास था।
ख़ास? कैसे?
वह बहुत जोश में थी, आत्मविश्वास से भरी हुई, उत्साहित, मज़ाक कर रही थी।
मेरे सामने यह एकदम साफ़ हो गया था कि आख़िरकार वह अपने रास्ते पर चल पड़ी है।
किस चीज़ के रास्ते पर?
अपने असली स्वरूप में आने के रास्ते पर।
मैं बूढ़ा हो गया हूँ, शुगर,
और सच बताऊँ तो मेरी सेहत ठीक नहीं है।
मेरे दिल में ख़राबी है।
मुझे अब किसी चीज़ की कोई परवाह नहीं है,
सिवाय मेरी पोती के।
अगर तुम उसे ढूँढ दोगे तो तुम्हारी मेहरबानी होगी।
वह उसकी समस्या है।
न मेरी है और न तुम्हारी है।
हम जल्दी ही बात करेंगे।
यह कोई मज़ाक नहीं है, जॉन।
तुम्हें अभी थॉमस किन्ज़ी को फ़ोन करके उसे सब कुछ साफ़-साफ़ बता देना चाहिए।
रूबी,
मैं ऐसा नहीं कर सकता।
मैं यह नहीं कर सकता। उस लड़की की वजह से नहीं कर सकता।
वह मुझे जैन की याद दिलाती है।
हाँ।
मुझे समझ नहीं आ रहा मैं क्या कहूँ।
वह...
हे भगवान। तुम सच में कमीने हो।
क्या हुआ?
तुम्हें अच्छी तरह पता है मेरी भावनाओं से कैसे खेलना है, है ना?
- मैं खेल नहीं रहा, रूबी। खेल नहीं रहा। - हाँ।
मैंने उसकी तस्वीरें देखीं और तुरंत मुझे लगा, जैसे वह जैन है।
ठीक है। चलो, तुम्हें ये सब चीज़ें चाहिए होंगी।
यह छुपा कर बंदूक रखने का परमिट है,
तुम्हारा नवीनीकृत किया हुआ कैलिफ़ोर्निया का निजी जासूस का लाइसेंस,
- ड्राइविंग लाइसेंस... - रुको।
छुपा कर बंदूक रखने का परमिट, मुझे उसकी ज़रूरत क्यों होगी?
रूबी, छोड़ो भी। तुम्हें पता है मुझे बंदूकें पसंद नहीं हैं।
हाँ, मैं जानती हूँ। मान जाओ। वह बस...
देखो, यह कोई ऐसी-वैसी बंदूक नहीं है।
यह वह बंदूक है जो ग्लैन फ़ोर्ड ने "द बिग हीट" में इस्तेमाल की थी।
क्या मतलब है तुम्हारा, जो बंदूक ग्लैन फ़ोर्ड ने "द बिग हीट" में इस्तेमाल की थी?
क्या मतलब है तुम्हारा? क्या यह उसकी नक़ल है?
नहीं, यह उसकी नक़ल नहीं है।
ग्लैन फ़ोर्ड?
हाँ, उसने यही बंदूक इस्तेमाल की थी।
- ग्लैन फ़ोर्ड ने यह बंदूक इस्तेमाल की थी? - मैंने...
- चलो। बताओ मुझे। - ग्लैन फ़ोर्ड ने यह बंदूक इस्तेमाल की थी।
- हे भगवान। - हाँ,
मैंने यह एक निजी संग्रहकर्ता से ख़रीदी है।
सिर्फ़ तुम्हारे लिए मैंने इसे ठीक करवा कर पूरी तरह काम करने लायक बनवाया है।
- पर क्यों? - तुम्हारे पास बंदूक होगी तो मुझे
थोड़ी कम चिंता होगी।
साथ ही, मैंने हिसाब लगाया कि तुमसे बंदूक पास में रखवाने का यही एक तरीका है।
कौन क्या बन रहा है?
- वाह। चलो, धन्यवाद। - यह लो। तुम्हारा स्वागत है।
- पर, नहीं, धन्यवाद। - ना, अँ-हँ। नहीं।
तुम ये सब ले सकते हो पर तुम्हें कुछ वादे करने होगे।
जैसे कि?
जैसे कि तुम यह बंदूक अभी
- अपने साथ लेकर जाओगे। - ठीक है।
ठीक है, और फिर तुम डॉ. विकर्स से मिलने का समय लोगे।
रूबी, मुझे लगता है...
मेरी सेहत बहुत अच्छी है। मैं बिल्कुल ठीक हूँ।
मेरे सामने बकवास मत करो, जॉन। मैं तुम्हें जानती हूँ।
- मुझे डॉ. विकर्स से मिलने की ज़रूरत नहीं है। - अच्छा, जॉन, तुम्हारी बाँह कैसी है?
हाँ।
मेरी बाँह बिल्कुल ठीक है।
ठीक है।
तुम यह सीगल केस ले लो। पर इसके ख़त्म होने के बाद और कोई काम नहीं करोगे।
ठीक है।
जब तक मैं हामी नहीं भरती।
- ठीक है। यह लो। - अच्छा।
- मुझे लगता है तुम कुछ भूल रही हो। - नहीं, सब कुछ तो है यह।
वह तुम्हारे बाएँ हाथ में है। दिखाओ मुझे।
धन्यवाद।
यह बाबा आदम के ज़माने की गाड़ी मुझे बिल्कुल पसंद नहीं।
बाबा आदम के ज़माने की? यह कला का नमूना है।
ठीक है।
- धन्यवाद। - तुम्हारा स्वागत है।
- तुम तो डेल कॉराज़ोन में ही रुकोगे। - बेशक।
पता है, तुम उस जगह पर जितने पैसे ख़र्चते हो,
- उतने में तो हम तुम्हारे लिए एक नया घर ले सकते हैं। - मुझे वह जगह पसंद है।
वहाँ सेविकाएँ हैं जो दिन में दो बार मेरा कमरा साफ़ करती हैं।
वहाँ एक मैनेजर है जो मेरी हर ज़रूरत का ख़्याल रखता है। वहाँ रूम सर्विस है।
नहीं, तुम्हें वह जगह पसंद है क्योंकि वहाँ काम करने वाले लोग तुम्हें महसूस करवाते हैं
- कि वह तुम्हारी अपनी जगह है। - सच में?
- हाँ, जैसे तुम किसी चीज़ का हिस्सा हो। - ख़ूब।
पर यह एक भ्रम है, शुगर। तुम्हें एक घर की ज़रूरत है।
श्री बैस्कोम्ब?
जी, हाँ। अरे, मुझे गैरी बुलाइए।
- जॉन शुगर। - हैलो। हाँ, श्री किन्ज़ी के कार्यालय से फ़ोन आया था,
- कहा आपको अंदर आने दें। तो... - बढ़िया।
सुनो ज़रा। हर किराएदार के पास गाड़ी खड़ी करने की अपनी जगह है?
हाँ, बेशक। कुछ के पास तो दो जगहें हैं।
क्या मुझे मिस सीगल की जगह दिखा सकते हो?
हाँ। इस ओर है।
यह कार दो हफ़्ते से नहीं हिली है।
तुम्हें यह कैसे पता? तुम चौबीसों घंटे तो गैरेज पर नज़र नहीं रखते होगे?
ओह, नहीं। सभी किराएदारों के पास कार में गेट ओपनर है
और जब भी वे अंदर-बाहर आते-जाते हैं, वह रिकॉर्ड करता है।
मेरे कार्यालय में सुरक्षा कम्प्यूटर पर उसका रिकॉर्ड है...
क्या तुम्हारे पास इनकी डुप्लीकेट चाबियाँ होंगी?
कारों की? नहीं, केवल घरों की हैं।
ठीक है। अब क्या मैं उसका घर देख सकता हूँ?
हाँ। इस ओर आइए।
ठीक है, तो हम पहुँच गए।
मुझे तो पता भी नहीं था वह कौन है। मतलब, उसका परिवार वगैरह।
- गैरी, धन्यवाद। मैं आभारी हूँ। - हाँ।
अब मैं ख़ुद देख लूँगा और मैं यह चाबियाँ भी रख लेता हूँ।
मेरे पास सभी घरों की चाबियाँ हैं। मैं इस इमारत का मैनेजर हूँ।
हाँ, तुम हो। पर यह कॉन्डोमिनियम है,
इसलिए सभी चाबियाँ क़ानूनन कॉन्डोमिनियम के मालिक की संपत्ति हैं
और वह मालिक जॉनाथन सीगल हैं। और श्री सीगल का प्रतिनिधि होने के नाते मैं यह कह रहा हूँ।
धन्यवाद।
पर अगर कुछ हो गया तो? जैसे कोई पाइप लीक करने लगे तो?
मुझे इस नंबर पर फ़ोन कर लेना।
- फ़ोन करूँ? - हाँ, धन्यवाद।
जैसा आप चाहें।
अच्छी जगह है।
वह एक सीगल है, तो जगह तो अच्छी होगी ही।
रॉक नारीवाद ज़िंदाबाद द ज़िपर क्लब
शनिवार 4 अप्रैल वनीला वेश्या
तुम यहाँ क्या कर रहे हो? कौन हो तुम?
- मैं भी तुमसे यही सवाल पूछ सकता हूँ। - कैनी!
अरे। आराम से, बड़ी जल्दी जोश में आ जाते हो।
मैंने तुमसे एक सवाल पूछा है, कमीने। तुम कौन हो?
मेरा नाम जॉन शुगर है।
मैं कैलिफ़ोर्निया राज्य से लाइसेंस प्राप्त निजी जासूस हूँ।
- मेरी जेब में मेरा पहचान पत्र है। - ए, अपने हाथ जेब से बाहर रखो।
ठीक है।
माफ़ करना, मैंने तुम्हें पहले पहचाना नहीं।
निस्संदेह, तुम डेवी सीगल हो।
डेविड।
अब मेरा नाम डेवी नहीं है।
तुमने अभी अगली कड़ी की शूटिंग ख़त्म की है, हँ?
"द बॉय इन द कॉर्नर" की अगली कड़ी की,
जिसमें तुम वही बच्चे हो पर अब बड़े हो गए हो?
- हाँ। - उसके लिए शुभकामनाएँ।
इसे नीचे करोगे? बंदूकों से मुझे घबराहट होती है।
धन्यवाद।
तुम यहाँ कर क्या रहे हो?
मुझे तुम्हारे दादाजी ने तुम्हारी बहन के
लापता होने की छान-बीन करने का काम दिया है।
अगर तुम उन्हें या उनके वकील, श्री किन्ज़ी को फ़ोन कर लोगे
- तो वे मेरी बात की पुष्टि कर देंगे। - ठीक है। मुझे तुम्हारी बात पर यक़ीन है।
अच्छा। तो अब हम वापस हमारी शुरू की बात पर आते हैं।
- हमारी क्या? - हमारी... वह,
मैंने तुम्हें बता दिया मैं यहाँ क्यों आया हूँ
पर तुमने अभी तक मुझे नहीं बताया कि तुम यहाँ क्या कर रहे हो।
- मेरे डैैडी ने मुझे यहाँ आने के लिए कहा था। - अच्छा?
मुझे यहाँ रोज़ आकर देखना होता है कि ओलिविया वापस आई या नहीं।
- तुम्हें चाबी कहाँ से मिली? - मेरे डैडी से।
बर्नी के पास उस कॉन्डो की चाबी है जो जॉनाथन ने तुम्हारी बहन को ख़रीद कर दिया है?
सौतेली बहन। पर हाँ।
तुमने घंटी क्यों नहीं बजाई या दरवाज़े पर दस्तक क्यों नहीं दी?
- क्या? - तुम ओलिविया को देखने आए थे ना?
वह अभी भी यहाँ हो सकती थी पर तुमने तो बस सोच लिया कि वह यहाँ नहीं है।
हाँ, वह बेहोश भी हो सकती थी।
मुझे नहीं पता तुम ओलिविया के बारे में कितना जानते हो पर
एक बार जिसे नशे की लत पड़ गई तो पड़ गई।
- तुम्हें झूठ बोलना नहीं आता, डेवी। - डेविड।
तुम शायद दुनिया के सबसे बद्तर झूठे हो।
ख़ैर, ओलिविया यहाँ नहीं है।
हाँ, मैं समझ गया था।
तो फिर तुम्हारे यहाँ रहने का भी कोई कारण नहीं है, है ना?
सूट अच्छा है।
शुभ रात्रि, कैनी।
प्रशंसक से मिलकर हमेशा अच्छा लगता है।
यह अच्छा था।
ख़ैर, यह मुलाकात दिलचस्प थी।
डरा हुआ छोटा लड़का।
पर्हाया पर एक नज़र
सोचता हूँ, किस चीज़ से डरा हुआ था?
किस व्यक्ति से डरा हुआ था?
ओलिविया की माँ।
हाँ, लगता है दिखाई दे रहा है।
आँखों से पता चलता है।
रेचल केय।
उसकी आँखों में भी वही उदासी है।
इस सुनहरे बालों वाली को तो मैं पहचानता हूँ।
मेलनी मैथ्यूस।
ओलिविया की सौतेली माँ हुआ करती थी और एक बहुत बड़ी रॉक स्टार भी थी।
स्टेप-हाय 18/01/23
पर यह हाल ही की है।
शायद उसे कुछ पता हो।
स्टेप-हाय लाउंज।
मेलनी घर पर नहीं थी तो लगता है तस्वीर वाली बार मेरा अगला पड़ाव होगा।
मुझे पता है वह जगह कहाँ है।
कॉकटेल्स स्टेप-हाय
क्या नाम है तुम्हारा, दोस्त?
- कार्ल। - कार्ल। जॉन।
तुमसे मिलकर अच्छा लगा, कार्ल। इसका नाम?
- इसका नाम वाइली है। - क्या मैं...
- हाँ। - हैलो। हैलो, वाइली।
सुनो, कार्ल, क्या तुम मेरा एक काम करोगे?
मेरी कार पर नज़र रखोगे?
मैं तुम्हें दो सौ डॉलर दूँगा।
तुम्हें कुछ करने की ज़रूरत नहीं है। तुम बस...
अगर कोई इसे चुराने की कोशिश करे या कोई इसके ज़्यादा पास भी आए,
तो तुम बस इतना करना... यह एक फ़ोन है।
तुम बस मुझे इस नंबर पर फ़ोन कर देना।
सौ डॉलर।
जब मैं वापस आऊँगा, बाकी के आधे दे दूँगा। ठीक लग रहा है?
- हाँ। बहुत अच्छा लग रहा है। - ठीक है। बढ़िया।
- अरे, वाइली। - यह सबसे दोस्ती कर लेता है।
तुम अच्छे आदमी हो, कार्ल।
हम तो सुनहरे हैं
और मैं हूँ यहाँ सड़क पर
मुझे लगता है जैसे मैं एक लुढ़कता हुआ पत्थर हूँ
रात को सड़कों पर अकेला ही लुढ़कता जा रहा हूँ
पहले तो मैं इसे एक संयोग कहने वाला था,
ओलिविया की रहस्यमयी महिला का इतनी आसानी से मिल जाना।
पर मुझे महसूस हुआ कि ज़्यादातर वह यहाँ पर कभी भी मिल सकती थी।
- कुछ लेना चाहोगे? - जो भी वह पी रही है।
विलेट डिस्टिलरी की सिंगल-बैरल बर्बन, सर।
उसके एक जाम के 100 डॉलर होंगे।
बिना कुछ मिलाए। अलग पानी का गिलास। मैं उसकी ड्रिंक के भी पैसे देना चाहूँगा।
यह तुम्हारी मेहरबानी होगी, यार, पर उसे पसंद नहीं कि कोई आदमी उसके लिए ड्रिंक ख़रीदे।
मैे इसका सम्मान करता हूँ।
धन्यवाद।
यह बहुत अच्छी है।
मैं आमतौर पर स्कॉच पीता हूँ पर इससे चीज़ें बदल सकती हैं।
तुमने कभी राई पी है?
राई व्हिस्की की सबसे अच्छी विशेषताओं का निचोड़ है।
नहीं। मैंने फ़िल्मों में काउबॉयज़ को इसे ऑर्डर करते हुए देखा है।
जैसे, वे कहते हैं, "बारकीप, मुझे राई का एक जाम दो।"
पर मैंने कभी उसे चखने के बारे में सोचा नहीं।
- मेलनी। - जॉन।
हैलो, मेलनी।
तुम नशे में धुत्त होना चाहते हो?
शायद इन्हें एक और ड्रिंक चाहिए।
तुमने और मैंने बराबर ड्रिंक ली हैं पर मैं नशे में धुत्त हूँ और तुम्हें ज़रा सी भी नहीं चढ़ी।
हाँ, मेरी पाचन प्रक्रिया थोड़ी अजीब है।
मेरा शरीर, यह शराब को सामान्य से 50 गुना ज़्यादा तेज़ पचाता है।
मैं इस जगह की यह, वह, हर ड्रिंक पी सकता हूँ
- और फिर भी मुझे नशा नहीं होगा। - महँगा काम लगता है।
वाक़ई महँगा हो सकता है।
तो पीना ही क्यों है?
मुझे शायद इसका अंदाज़ पसंद है।
हाँ।
शायद यह फ़िल्में देखने के कारण है।
मुझे फ़िल्में बहुत पसंद हैं।
मुझे साई-फ़ाई फ़िल्में पसंद हैं।
तुम्हें साई-फ़ाई फ़िल्में पसंद हैं?
कोई ख़ास फ़िल्म जो तुम्हें पसंद हो?
मतलब, जो साई-फ़ाई फ़िल्म तुम कभी भी देख सकती हो...
कितने सवाल हैं?
रुको ज़रा। मुझे यह समझना पड़ेगा। ठीक है।
तुम कमीने या घटिया या घिनौने आदमी तो नहीं हो।
- नहीं। ज़्यादातर... - तुम्हें कैसे पता? हम अभी मिले हैं।
ज़्यादातर आदमियों को इन्हीं समूहों में बाँटा जा सकता है। मुझे पता है।
तुम उनमें नहीं आते,
पर तुम केवल यही नहीं हो जो नज़र आ रहे हो।
तुम्हारे कुछ राज़ हैं और तुम्हें बातों को छुपाकर रखना पसंद है।
वे बातें तुम केवल कुछ भरोसेमंद लोगों को ही बताते हो।
और उस भरोसे को जीतना, वह आसान नहीं है।
क्या बात है।
तुम मुझे घर छोड़ने जाना चाहोगे?
सब ठीक है।
अरे, कार्ल। धन्यवाद।
मेरा नाम याद रखने के लिए धन्यवाद, श्री शुगर।
- जॉन। - जॉन।
ठीक है। ज़रा एक पल रुकना।
धन्यवाद।
वाइली, धन्यवाद। धन्यवाद।
- इसे तुम पसंद आए। - मुझे भी यह पसंद आया।
जैसा वादा किया था। धन्यवाद, सर।
- आपका धन्यवाद, सर। - अँ-हँ।
श्री शु... जॉन।
जॉन। जॉन।
बढ़िया। यह रहा आपका...
पता है क्या? यह तुम रख लो।
हाँ। और मैं चाहता हूँ तुम आज रात अपने और वाइली के सोने के लिए कोई अच्छी जगह ढूँढो।
ठीक है?
- हाँ। - ठीक है।
तुम्हारा कोई परिवार है, कार्ल?
मिलवौकी में मेरी एक बहन है।
- अँ-हँ। क्या नाम है उसका? - सोफ़ी।
- सोफ़ी? - हाँ।
सोफ़ी। क्या उसे पता है तुम्हारे साथ क्या चल रहा है?
वह... दरअसल...
कार्ल, मैं चाहता हूँ तुम आज रात इस फ़ोन से सोफ़ी को फ़ोन करो।
उससे फ़ोन करके पूछो कि क्या तुम वहाँ रह सकते हो।
ठीक है? उसे बताओ क्या हुआ है। अपने अभिमान को बीच में मत आने दो।
केवल सड़कों पर रहने से
तुम हमसे छोटे इन्सान नहीं हो जाते।
जो तुम्हारे साथ हुआ है, वह किसी के भी साथ हो सकता है।
क्या तुम यह करोगे? आज रात सोफ़ी को फ़ोन करोगे?
- अँ-हँ। - हाँ।
उसे आज रात फ़ोन करो।
और मुझे कल फ़ोन करना। मैं तुम्हें मिलवौकी के लिए टिकट ले दूँगा, ठीक है?
- मेरे साथ वाइली है, तो... - हम उसे सर्विस कुत्ता दिखा देंगे।
कोई समस्या नहीं है। मैं उसके लिए भी टिकट ले दूँगा। मैं वादा करता हूँ। मानोगे?
अच्छा। अच्छा, ठीक है।
- अरे। - अरे, सब ठीक है। इधर आओ।
- इधर आओ, बच्चे। - वापस इधर आओ। तुम ठीक हो।
- हम मिलवौकी जा रहे हैं। - हाँ, तुम घर जा रहे हो।
हम कल बात करेंगे?
- मैं आपको कल फ़ोन करूँगा, सर। - ठीक है। अच्छा।
सुनो, धन्यवाद।
माफ़ करना।
मुझे लगता है वह तुम्हें पसंद करता है।
उसने तुम्हें शुगर बुलाया।
नहीं, वह तो मेरा नाम है।
तुम्हारा नाम जॉन शुगर है?
हाँ, जॉन शुगर।
अच्छा। यह मुझे कभी नहीं भूलेगा।
तुम्हारा जन्मदिन कब होता है, जॉन शुगर?
दो सितंबर को।
कन्या राशि के? मुझे पता था।
मुझे कन्या राशि के लोग बहुत पसंद हैं। ईमानदार, भरोसेमंद और दयालु।
जब तुम किसी ऐसे से मिलते हो जो तुम्हारे जैसा नहीं है, तो तुम्हें पता चल जाता है।
- तुम जो हो, वही रहते हो। - सच में?
मुझे पता था।
पर वैसे, दिल की गहराई में, तुम बहुत अकेलापन महसूस करते हो।
तुम्हारी कोई पत्नी या बच्चे या कोई घर नहीं है।
अकेले रहना तुम्हारा निर्णय है।
पर अभी भी तुम्हारे लिए आशा है, जॉन शुगर।
है क्या?
- मेरा घर। - अँ-हँ।
मैंने तो तुम्हें नहीं बताया था मैं कहाँ रहती हूँ।
- हाँ, बताया था। बार में। - बताया था?
शुभ रात्रि।
क्या तुम अंदर आकर जाँच करोगे कि कोई मेरा बलात्कार करने या मुझे मारने का इंतज़ार तो नहीं कर रहा?
ठीक है।
कोई नहीं है। तुम ठीक रहोगी।
मेरे पास राई की एक बोतल है। क्यों न एक आख़िरी जाम हो जाए?
आज का दिन बहुत लंबा था।
छोड़ो भी। तुम्हें नशा तो होता नहीं है। तो इससे कोई फ़र्क नहीं पड़ेगा, है ना?
अगर तुम्हें पुलिस वालों ने रोक लिया तो?
और तुम्हारे ख़ून की जाँच में अब भी वह सारी शराब हुई तो?
मुझे कुछ नहीं होगा।
मुझे लगता है तुम्हें ख़तरा नहीं उठाना चाहिए।
तुम्हें आज रात को यहीं रुक जाना चाहिए।
आज रात नहीं, मेलनी।
मुझे यक़ीन है तुम बहुत अच्छा चूमते होगे।
आज रात नहीं, मेलनी।
क्यों नहीं?
क्योंकि तुम नशे में हो और मैं नहीं हूँ।
पर मैं चाहती हूँ तुम यह करो।
कन्या राशि के आदमियों के बारे में एक और चीज़ है।
उनकी वृष राशि की महिलाओं के साथ बहुत अच्छी पटती है, ख़ासकर सेक्स के मामले में।
मैं वृष राशि की हूँ।
मैं वृष राशि की हूँ। मैं वृष राशि की हूँ।
तुम नशे में हो और मैं नहीं हूँ।
ठीक है, जैसी तुम्हारी मरज़ी।
मेरी ग़लती थी।
मैंने ध्यान नहीं रखा उसने कितनी व्हिस्की पी थी।
आज रात मुझे मेलनी से ज़्यादा जानकारी नहीं मिलेगी।
सिवाय इसके कि वह वृष राशि की एक मज़ेदार महिला है जिसके घर में स्विमिंग पूल है।
और जिसे अकेलापन महसूस होता है।
मुझे वह अच्छी लगी।
पर, हाँ, जवाबों के लिए इंतज़ार करना होगा।
चलो, तुम्हें बहुत मज़ा आने वाला है।
शुभ रात्रि, मेलनी।
तुम्हें मेरा पीछा करना बंद करना होगा, कैनी, अच्छा? तुम्हें पीछा करना बिल्कुल नहीं आता।
मैं तुम्हें एक मील दूर से भी देख लेता। बल्कि, दस मील दूर से।
मैं डेल कॉराज़ोन में ठहरा हुआ हूँ।
तुम्हें डेवी को बस यही बताने की ज़रूरत है।
और जब उसे पता लगेगा यह सच है, वह सोचेगा तुमने बहुत बढ़िया काम किया है।
ले लो।
अब, यहाँ से जाओ।
वह मेरा पीछा क्यों करवा रहा है? ऐसा मैंने क्या किया?
मैं तो अच्छे लोगों में से एक हूँ।
हालाँकि, सच तो यह है, कौन अच्छा है कौन बुरा, यह तो देखने वाले की नज़र पर निर्भर करता है।
और मुझे नहीं लगता डेवी सीगल मुझे बहुत अच्छा समझता है।
लोगों को लगता है एलए सारी रात जगने वाला शहर है, पर वास्तव में ऐसा है नहीं।
मध्य-रात्रि के बाद,
पार्टी के शौकीन युवाओं या हॉलीवुड के नशेड़ियों के अलावा
हर कोई सो जाता है।
कोई किसी पर नज़र नहीं रखता।
तुम जहाँ चाहो, आ-जा सकते हो।
मेल की पुष्टि होती है
कभी-कभी कोई कहाँ गया है, यह पता करने का
सबसे अच्छा तरीका है यह पता करना वह कहाँ जा चुका है।
यह कौन है?
कोई मुस्टंडा लगता है।
बाइकर। गुंडों के दल का सदस्य। ऐसा कुछ।
स्कैन करने के लिए तैयार
स्कैन हो रहा है...
इससे बद्तर हो सकता था। यह ओलिविया हो सकती थी।
स्कैन सेव हो गया है
हाँ, पर मुझे इसके बारे में पता करना होगा और जल्दी ही,
नहीं तो मुझे लग रहा है, अगली लाश मुझे उसकी मिलेगी।
अजीब है, इतने समय के बाद, मुझे इसकी लगभग आदत सी पड़ गई है।
लगभग।
यह सब हिंसा।
इतने लंबे समय से यह काम कर रहा हूँ कि अब मुझे इसकी उम्मीद होने लगी है।
होटल डेल कॉराज़ोन
जानता हूँ इससे दुनिया के बारे में क्या पता चलता है
- पर सोचता हूँ इससे मेरे बारे में क्या पता चलता है। - हैलो, सर।
श्री शुगर। आपको फिर से देखकर बहुत ख़ुशी हुई, सर।
धन्यवाद, क्लिंटन। वापस आकर ख़ुशी हुई।
आपका बंगला तैयार है और सब कुछ आपकी पसंद के हिसाब से किया गया है।
- आपको भूख तो नहीं लगी? - ओह, बहुत ज़्यादा।
मैं शेफ़ को कह देता हूँ। वह यक़ीनन आपके लिए कुछ ख़ास बना देगा।
तुमने मेरे मन की बात कह दी। क्लिंटन, मैं तो भूल ही गया था।
मेरे कार की डिक्की में एक सूटकेस है।
मैं मंगवा देता हूँ।
धन्यवाद।
नमस्ते।
कॉन्सुएला।
हैलो, श्री शुगर। मैं अंदर आ सकती हूँ?
हाँ, आओ। तुम्हें देखकर बहुत अच्छा लगा।
- हॉर्हे और बच्चे कैसे हैं? - वे सब ठीक हैं, सर, धन्यवाद।
- अच्छा है। - मैं लगभग भूल ही गई थी।
यह आपके लिए कुछ ही देर पहले आया है।
- शुभ रात्रि। - शुभ रात्रि।
जॉन शुगर
सोसाइटे पॉलीग्लॉट कॉस्मोपॉलेटायन
एक पार्टी।
शायद सबसे मिलकर अच्छा लगेगा।
वैसे, कोई पूछ सकता है, "अगर उनसे मिलकर इतना अच्छा लगेगा,
तो तुम उनसे अक्सर कतराते क्यों हो?"
और मैं उसका जवाब देता कि मैं ज़रूर जाता अगर काम में इतना व्यस्त न होता।
रेचल केय : "फ़िल्म 'पर्हाया' मेरे लिए बहुत अच्छा अनुभव था"
रेचल केय पर्हाया
मैंने उसे मारने की कोशिश की पर उसने ज़बरदस्ती मुझे नीचे लिटाए रखा।
वह बहुत ताक़तवर था।
बहुत ताक़तवर।
पर्हाया
जब उसने मुझे चूमने की कोशिश की, मैंने उसे काट लिया।
और तब उसने अपने हाथ से मेरी गर्दन पकड़ ली
और बोला, "मुझे जो चाहिए, वह मैं लेकर रहूँगा।"
वह एक अच्छी अभिनेत्री है।
मैं बस वहाँ लेटी रही और उसे उसके मज़े करने दिए।
क्या करना चाहिए था मुझे? "वंडर वुमैन" बन जाती?
पर चीज़ों का चयन बहुत दिलचस्प है।
ख़ैर, मैं नहीं बन सकती थी। मैं नहीं बनी।
हिम्मती महिला है।
रेचल केय मौत
अभिनेत्री रेचल केय की कार दुर्घटना में मृत्यु
घातक कार दुर्घटना
बेटी, ओलिविया।
ओलिविया सीगल
अभिनेत्री
और मैंने उसे मारने की कोशिश की पर उसने ज़बरदस्ती मुझे नीचे लिटाए रखा।
वह बहुत ताक़तवर है।
और जब उसने मुझे चूमने की कोशिश की, मैंने उसे काट लिया।
और तब उसने अपने हाथों से मेरी गर्दन पकड़ ली
और वह बोला, "मुझे जो चाहिए, वह मैं लेकर रहूँगा।"
अपनी माँ के पद-चिह्नों पर चल रही है।
दो हिम्मती महिलाएँ मुक़ाबला कर रही हैं या करने की कोशिश कर रही हैं।
तो क्या करना चाहिए था मुझे?
यह क्या है?
"वंडर वुमैन" बन जाती? क्योंकि मैं नहीं बन सकती थी। मैं नहीं बनी।
- रेचल। - मैं बस वहाँ लेटी रही...
ये किसने ली हैं?
...ताकि वह अपने मज़े कर ले।
- तो शायद मैं भी वह चाहती थी। - ओलिविया के पास ये तस्वीरें क्यों हैं?
क्या तुम मुझसे यह कह रहे हो?
रुको ज़रा।
मुझे शायद...
रुको ज़रा।
मुझे लेट जाना चाहिए।
मुझे यह करना ही होगा।
मुझे...
ओलिविया को ढूँढना ही होगा।
ढूँढना ही होगा।
मुझे ढूँढना ही होगा।
उप-शीर्षक अनुवादक : मृणाल